CELEX: 62021CN0714
Language: et
Date: 2021-11-25 00:00:00
Title: Kohtuasi C-714/21 P: Françoise Grossetête’i 25. novembril 2021 esitatud apellatsioonkaebus Üldkohtu (viies koda) 15. septembri 2021. aasta otsuse peale liidetud kohtuasjades T-720/19–T-725/19: Ashworth jt versus parlament

24.1.2022   
            
            
               ET
            
            
               Euroopa Liidu Teataja
            
            
               C 37/22
            
         
      Françoise Grossetête’i 25. novembril 2021 esitatud apellatsioonkaebus Üldkohtu (viies koda) 15. septembri 2021. aasta otsuse peale liidetud kohtuasjades T-720/19–T-725/19: Ashworth jt versus parlament
      (Kohtuasi C-714/21 P)
      (2022/C 37/29)
      Kohtumenetluse keel: prantsuse
      
         Pooled
      
      
         Apellant: Françoise Grossetête (esindajad abogados J. M. Martínez, D. Sarmiento Ramírez-Escudero ja E. Arnaldos Orts ning avocat F. Doumont)
      
         Teine menetlusosaline: Euroopa Parlament
      
         Apellandi nõuded
      
      
                  —
               
               
                  Tühistada vaidlustatud kohtuotsus täies ulatuses;
               
            
                  —
               
               
                  lahendada vaidlus ja tühistada parlamendi otsus, mis sisaldub arvamuses apellandi täiendavate pensioniõiguste kindlaksmääramise kohta, kuivõrd selle kohaselt maksustatakse pensioni erimaksuga 5 % pensioni nominaalsummast, mis kantakse otse vabatahtlikku täiendavasse pensionifondi;
               
            
                  —
               
               
                  mõista apellatsioonimenetluse ja Üldkohtu menetluse kulud kohtuasjas T-722/19 välja parlamendilt.
               
            
         Väited ja peamised argumendid
      
      Apellatsioonkaebuse väited on järgmised: (i) juhatusel puudus pädevus 2018. aasta otsuse tegemiseks, eelkõige osas, millega selles kehtestati sisulised tingimused tulevikus tekkivate õiguste omandamiseks enne personalieeskirjade jõustumist; (ii) personalieeskirjade artikli 27 lõike 2 esimese lause rikkumine, sest arvesse ei võetud tulevikus tekkivaid õigusi enne selle sätte jõustumist; (iii) võrdsuse põhimõtte, diskrimineerimiskeelu põhimõtte ja proportsionaalsuse põhimõtte rikkumine; (iv) õiguskindluse põhimõtte rikkumine (üleminekumeetmete puudumine) ja õiguspärase ootuse põhimõtte rikkumine.